



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 22 decembrie 2015
                  Nr. PLx.  867/2015


A V I Z 

asupra proiectului de Lege pentru completarea art.67 din Legea nr.46/2008 - Codul silvic

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege pentru  completarea art.67 din Legea nr.46/2008 - Codul silvic, trimis cu adresa nr. PLx. 867 din 9 decembrie 2015, înregistrat în cadrul Comisiei juridice sub nr.4c-11/1565/2015 din 10.12.2015.

Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.
Senatul a adoptat propunerea legislativă în şedinţa din data de 8 decembrie 2015, în calitate de primă Cameră sesizată. 

Iniţiativa are ca obiect de reglementare completarea art.67 din Legea nr.46/2008 - Codul silvic, republicată, în vederea reabilitării drumurilor comunale din zonele în care se desfăşoară activitatea de exploatare şi valorificare a masei lemnoase.
În şedinţa din data de 22 decembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis prin adresa cu nr. 1074 din data de 7.10.2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz negativ proiectului de lege, pentru încălcarea dreptului de proprietate garantat de Constituţia României în art. 44 .
   Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.

